***TISZAKÉCSKE VÁROS ÖNKORMÁNYZATA KÉPVISELŐ-TESTÜLETÉNEK***

***5/2016. (III.31.) ÖNKORMÁNYZATI RENDELETE***

***A VENDÉGLÁTÓ ÜZLETEK ÉJSZAKAI NYITVA TARTÁSÁNAK RENDJÉRŐL***

Tiszakécske Városi Önkormányzat Képviselő-testülete a kereskedelemről szóló 2005. évi CLXIV. törvény 6. § (4) a) pontjában kapott felhatalmazás alapján, az Alaptörvény 32. cikk (1) bekezdés a) pontjában meghatározott feladatkörében eljárva, Tiszakécske Város Önkormányzata Képviselő-testületének a Szervezeti és Működési Szabályzatáról szóló 23/2014. (XI.28.) önkormányzati rendelet 3. mellékletében biztosított véleményezési jogkörében eljáró Pénzügyi, Vagyonhasznosító és Településfejlesztési Bizottság és az Oktatási, Kulturális és Sport Bizottság véleményének kikérésévela következőket rendeli el:

**1. §**

# (1) E rendelet hatálya Tiszakécske Város közigazgatási területén működő a kereskedelemről szóló 2005. évi CLXIV. törvényben meghatározott vendéglátó üzletekre terjed ki.

(2) E rendelet hatálya nem terjed ki:

1. a szálláshely-szolgáltatás részeként üzemeltetett, kizárólag szállóvendégeket kiszolgáló vendéglátó üzletre,
2. vendéglátó üzletben rendezett zártkörű lakodalmi, esküvői rendezvényre,
3. a december 31-ről január 1-jére virradó éjszakai rendezvényre.

(3) Az e rendeletben használt fogalmakat a kereskedelemről szóló 2005. évi CLXIV. törvényben meghatározottak szerint kell értelmezni.

**2. §**

(1) A vendéglátó üzletek

1. hétfő, kedd, szerda, csütörtök, pénteki napokon 0.00 óra és 05.00 óra között
2. szombat, vasárnap, valamint az augusztus 20. napját követő munkaszüneti napon 02.00 óra és 05.00 óra között

c)[[1]](#footnote-1) [[2]](#footnote-2)nagypénteken, október 27-én, november 1-jén és december 24-én 22.00 óra és 24.00 óra között, valamint a nagypénteket, az október 27-ét, a november 1-jét és a december 24-ét követő napokon 0.00 óra és 05.00 óra között

nem tarthatnak nyitva.

(2) A vendéglátó üzletek az (1) bekezdésben foglaltaktól eltérően előzetes bejelentés alapján, minden naptári év tetszőlegesen megjelölt, különböző hónapra eső egy napján, de legfeljebb évi négy alkalommal nyitva tarthatnak

1. az (1) bekezdés a) pont szerinti esetben 0.00 óra és 03.00 óra között
2. az (1) bekezdés b) pont szerinti esetben 02.00 óra és 03.00 óra között.

(2a)[[3]](#footnote-3) A (2) bekezdésben foglaltak nem alkalmazhatóak az (1) bekezdés c) pontjában meghatározott napokon.

(3) Amennyiben egy helyrajzi számú ingatlanon több vendéglátó egység is üzemel, a (2) bekezdésben megjelölt négy nap azonos időpontra kell, hogy essen.

(4)[[4]](#footnote-4) A kereskedő a (2) bekezdés szerinti bejelentését legalább 4 nappal az érintett időpont előtt köteles megtenni az átruházott hatáskörben eljáró jegyző felé.

(5) A jegyző a bejelentést nyilvántartásba veszi, amelyről igazolást ad ki.

(6) A jegyző a rendezvényt szervező kérelmére a városban hagyományossá vált városi rendezvényeken kitelepülő vendéglátó egységeknek a kitelepülés helyén a rendezvény bejelentett időtartama alatt felmentést ad az (1) bekezdésben foglaltak alól.

(7) Az eljárás önkormányzati hatósági ügy.

2/A. §[[5]](#footnote-5)

(1) A veszélyhelyzet kihirdetéséről szóló 40/2020. (III. 11.) Korm. rendelet szerinti veszélyhelyzet (a továbbiakban: veszélyhelyzet) ideje alatt e rendelet 2. § (1) bekezdésétől eltérően a vendéglátó üzletek 0.00 óra és 05.00 óra között nem tarthatnak nyitva.

(2) A veszélyhelyzet ideje alatt az e rendelet 2. § (2) – (7) bekezdése nem alkalmazható.

**3. §**

1. Ez a rendelet 2016. április 15-én lép hatályba.
2. Hatályát veszti a Tiszakécske Város Önkormányzata közigazgatási területén működő vendéglátó üzletek éjszakai nyitva tartási rendjéről szóló 32/2008. (X.30.) önkormányzati rendelet.

Tiszakécske, 2016. március 31.

**Tóth János Gombosné dr. Lipka Klaudia**

polgármester jegyző

**ZÁRADÉK:**

**A rendelet kihirdetése a mai napon a Polgármesteri Hivatal hirdetőtábláján való kifüggesztéssel megtörtént.**

**Tiszakécske, 2016. március 31.**

**Gombosné dr. Lipka Klaudia**

jegyző

1. Kiegészítette a 26/2016. (XII.15.) önkormányzati rendelet. Hatályba lép: 2016. 12. 16. [↑](#footnote-ref-1)
2. Módosította a 19/2019. (IX.27.) önkormányzati rendelet. Hatályba lép: 2019. 09. 27. [↑](#footnote-ref-2)
3. Kiegészítette a 26/2016. (XII.15.) önkormányzati rendelet. Hatályba lép: 2016. 12. 16. [↑](#footnote-ref-3)
4. Módosította a 19/2019. (IX.27.) önkormányzati rendelet. Hatályba lép: 2019. 09. 27. [↑](#footnote-ref-4)
5. Kiegészítette a 10/2020. (V.21.) önkormányzati rendelet. Hatályba lép: 2020. május 29. [↑](#footnote-ref-5)